तआतरे शहर नामक नाकटघर तेहरान के मश्हूर सक्वाएर चहारराहे वलीअस्र पर स्थित है। यह नाटकघर 40 साल पुराना है। सन 1967 में इसका निर्माण कार्य आरंभ हुआ था। तआते शहर नामक नाटकघर के निर्माण में 5 वर्षों का समय लगा। इसका निर्माण, इन्जीनियरों की एक टीम के नेतृत्व में किया गया। इस नाटकघर की वास्तुकला शैली बहुत ही सुन्दर एवं आकर्षक है। तआते शहर की इमारत में आधुनिक एवं पारंपरिक निर्माण शैली का प्रयोग किया गया है। इसके प्रांगण में पत्थरों का फर्श है जबकि इसके किनारे बहुत ही सुन्दर पार्क बना हुआ है। ईरान की वास्तुकला में अति प्राचीनकाल से ही कुछ बातों का विशेष रूप से ध्यान रखा गया है जिसमें प्रकृति और खुले वातावरण को वरीयता प्राप्त है। तआते शहर नामक नाटकघर में भी इसी विषय को विशेष रूप से दृष्टिगत रखा गया है। यहां पर आने वालों को विशेष प्रकार के आनंद का आभास होता है। तआते शहर में एक बड़ा सा पुस्तकालय भी है जिसमें कला से संबन्धित पुस्तकें मौजूद हैं। कलाकार, विशेषज्ञ और आर्ट के विद्यार्थी इस विशेष पुस्तकालय से लाभ उठाते हैं।